**PÁLYÁZATI FELHÍVÁS**

Budaörs Város Önkormányzata Képviselő-testületének

Pénzügyi Ellenőrző és Vagyongazdálkodási Bizottsága

**32/2025. (IV.09.) PEVB sz. határozata alapján**

**Budaörs Város Önkormányzata**

**nyilvános pályázatot hirdet**

**a Budaörs, Galagonya utcában található, 8198/2 helyrajzi számú, 905 m2 területű**

**önkormányzati tulajdonú zártkerti ingatlan bérbeadás útján történő hasznosítására**

**A pályázat tárgya:**

A Budaörs Város Önkormányzata 1/1 arányban tulajdonát képező Budaörs, Galagonya utcában lévő, 8198/2 helyrajzi számú, „kert” megnevezésű, 905 m2 területű zártkerti ingatlan.

**Az ingatlan bemutatása:**

Az ingatlan Budaörs ÉNy-i, Felsőszállás nevű részén található, a terület besorolása: Mk-4 kertes, mezőgazdasági.

Az ingatlan igény szerint a kiíróval egyeztetett időpontban a helyszínen megtekinthető.

**A bérlet időtartama:**

A bérleti szerződés határozott, 3 éves időtartamra szól.

**Folytatni kívánt tevékenység:**

Az Önkormányzat rekreációs céllal, hobbikert részére földhasználati bejelentési kötelezettséggel kívánja bérbe adni az ingatlant, azzal a feltétellel, hogy a bérlő köteles azt rendben tartani és a növényvédelmi előírások betartásával állagmegóvásáról gondoskodni. Az Önkormányzat a bérlő kérelmére hozzájárul ahhoz, hogy a bérlő a telekre az elektromos áramot beköttesse, azzal a feltétellel, hogy vállalja a bekötés és az elektromos áramfogyasztás költségeinek megfizetését és a szolgáltatóval a közműszerződést saját nevére megköti. Ebben az esetben a bérleti szerződés megszűnésekor a bérlő a közműbekötéssel összefüggésben az Önkormányzattal szemben követelést semmilyen jogcímen nem támaszthat.

**A bérleti díj:**

A havi bérleti díjra a pályázónak kell ajánlatot tenni.

A havi bérleti díj minimális mértéke: **10.850,- Ft+ÁFA/hó.** mely minden évben emelkedik a tárgyévet megelőző évre vonatkozóan a KSH által közzétett inflációs ráta mértékével. A használati díj emelésére első alkalommal 2026. január 1. napján kerül sor.

**Pályázati biztosíték:**

A pályázaton az vehet részt, aki a benyújtás határidejéig a pályázati biztosítékot Budaörs Város Önkormányzat OTP Bank Nyrt.-nél vezetett 11784009-15390053-06530000 számú letéti számlájára átutalja. A pályázati biztosíték összege a megajánlott bruttó bérleti díj 3 havi összege.

Nem jár vissza a pályázati biztosíték

* ha a nyertes pályázó az ajánlati kötöttség időtartamának lejárata előtt ajánlatát visszavonta,
* a szerződés megkötése neki felróható, vagy az ő érdekkörében felmerült más okból meghiúsul.

A befizetett pályázati biztosíték sikertelen pályázat vagy a pályázat eredménytelenné nyilvánítása esetén 15 munkanapon belül a letevő részére visszafizetésre kerül. A letét idejére kamat nem igényelhető.

A nyertes pályázó által befizetett pályázati biztosíték összege a bérleti szerződés megkötésével szerződéses óvadéknak minősül. Az óvadék visszajár a szerződés bármely okból történő megszűnése esetén, amennyiben a bérleti szerződésben foglaltak szerint annak felhasználására nem került sor.

**Bérleti jog:**

A Bérlő a bérleti szerződésből fakadó jogait nem ruházhatja át, az ingatlant nem adhatja albérletbe, vagy más jogcímen használatba, gazdasági társaságba nem viheti be.

**Felmondás:**

Rendes felmondás sem Bérlőt, sem Bérbeadót nem illeti meg. A Ptk. vonatkozó rendelkezéseinek, illetve a szerződéses kötelezettségek súlyos megszegése esetén Bérbeadó azonnali hatályú, rendkívüli felmondással élhet. A Bérlőnek a bérleti szerződésben vállalnia kell, hogy felmondási idő végére kiüríti és elhagyja az ingatlant, illetve azt, hogy kiköltözési kötelezettségét a bérleti szerződés hatályba lépési feltételeként közokiratba foglalja.

**Pályázati feltételek:**

**A pályázaton az vehet részt, aki**

* földművesnek nem minősülő belföldi természetes személy vagy tagállami állampolgár, illetve mezőgazdasági termelőszervezetnek nem minősülő civil szervezet,
* a pályázati kiírás szerinti feltételeket vállalja,
* a pályázat benyújtási határidejéig a pályázati biztosítékot megfizette és az erről szóló bizonylatot bemutatta.

**A pályázat nyertese:**

A pályázati résztvevők közül az a nyertes, aki a pályázati feltételeknek megfelel és a legmagasabb összegű bérleti díjra tesz ajánlatot.

Csak érvényes pályázat kerül elbírálásra.

**Az ajánlati kötöttség:**

A pályázat nyertesét az eredményről szóló közlés kézhezvételétől számított 30 napig ajánlati kötöttség terheli, amely ideig a pályázatában meghatározott feltételekkel köteles bérleti szerződést kötni.

**A pályázatnak a következőket kell tartalmaznia:**

* a pályázó nevét, címét (székhelyét), egyéb azonosító adatait, telefon és e-mail elérhetőségét,
* pályázó számlavezető pénzintézetének megnevezését, számlaszámát,
* igazolás a pályázati biztosíték befizetéséről,
* az Nvtv. 3. § (1) bekezdés 1. pontja értelmében átláthatónak minősül - nem természetes személy pályázó esetében,
* a pályázó által folytatni kívánt tevékenység megjelölése (pl.: füvesítés, növénytermesztés)
* a kiírásban foglalt feltételek teljesítésére vonatkozó kötelezettségvállalás
* a pályázó által ajánlott bérleti díj összege
* a személyes adatok pályázattal összefüggő nyilvántartásához és kezeléséhez való hozzájárulás

**A pályázatok bontása**

A pályázatok bontására a Budaörsi Polgármesteri Hivatalban kerül sor, 3 fős bizottság jelenlétében, a benyújtási határidőt követően. A bontáskor ismertetni kell a pályázók nevét, címét/székhelyét, valamint a megajánlott bérleti díjat.

A pályázatok bontását követően kerül megvizsgálásra a pályázat érvényessége.

**Érvénytelen a pályázat**, amennyiben:

* a megjelölt pályázati határidőt követően nyújtották be,
* a pályázó a pályázati biztosítékot nem fizette be,
* a pályázat, vagy a pályázó nem felel meg a pályázati felhívásban, illetve a jogszabályokban meghatározott feltételeknek.
* A pályázaton mezőgazdasági termelőszervezetnek nem minősülő civil szervezet képviselője, mint pályázó egyidejűleg magánszemély pályázóként nem vehet részt.

**A pályázat benyújtásának határideje:** **2025. augusztus 22. 14.00 óra**

**A pályázat benyújtásának módja:**

A pályázatokat zárt borítékban, 1 példányban kell benyújtani a Budaörsi Polgármesteri Hivatal Ügyfélszolgálatán (2040 Budaörs, Szabadság út 134.) személyesen (ügyfélfogadási időben).

A borítékon csak a „Pályázat: Budaörs 8198/2 hrsz.” jeligét kérjük feltüntetni.

**Hiánypótlás**

Amennyiben a benyújtott pályázat formai vagy tartalmi szempontból hiányos, Budaörs Város Önkormányzat Vagyongazdálkodási Irodája a pályázatok benyújtási határidejétől számított 15 munkanapon belül 15 napos határidő kitűzésével, egyszeri alkalommal hiánypótlásra hívja fel a pályázót, a hiánypótlás tárgyának meghatározásával, melynek keretében az előírt hiányosságok egyszeri alkalommal pótolhatók. A pályázó a hiányt határidőben pótolja, ha a hiánypótlási határidő utolsó napján a felszólításban meghatározott dokumentumok, nyilatkozatok Budaörs Város Önkormányzatához beérkeznek. A hiánypótlási határidő nem hosszabbítható meg, elmulasztása esetén nincs helye igazolásnak. A hiánypótlási határidő elmulasztása, illetve a nem teljes körű hiánypótlás a pályázat elbírálásából történő kizárást eredményez.

**A pályázatok elbírálása**

A pályázatok elbírálásáról Budaörs Város Önkormányzat Képviselő-testületének Pénzügyi Ellenőrző és Vagyongazdálkodási Bizottsága a beadási határidőt követő 90 napon belül dönt, az eredményről a döntést követő 8 napon belül tájékoztatja a pályázókat.

A pályázat nyertese az eredményről szóló közlés kézhezvételétől számított 30 napon belül köteles a pályázat kiírójával bérleti szerződést kötni.

Abban az esetben, ha az Önkormányzat hirdet második helyezettet és a pályázat nyertesével nem jön létre a szerződés, akkor a bérleti szerződés a második helyezettel kerül megkötésre.

Az Önkormányzat fenntartja a jogot, hogy a pályázatot eredménytelennek nyilvánítsa.

További felvilágosítást a Budaörsi Polgármesteri Hivatal Vagyongazdálkodási Irodán, a 06/23-447-860-as telefonszámon lehet kérni.

Budaörs, 2025.

**Budaörs Város Önkormányzata**

**PÁLYÁZATI ADATLAP  
Budaörs Város Önkormányzatának**

**a 8198/2 helyrajzi számú, természetben Budaörs, Galagonya utcában található önkormányzati tulajdonú ingatlan rekreációs célú bérbeadás útján történő hasznosítására kiírt pályázatához**

**1. A pályázó (magánszemély):** (Felhívjuk szíves figyelmét arra, hogy csak a hiánytalanul, **nyomtatott betűvel vagy géppel kitöltött adatlapot fogadjuk el!**)

|  |  |
| --- | --- |
| **Neve:** | ........................................................................................... |
| **Lakóhelye:** | ........................................................................................... |
| **Telefonszáma:** | ........................................................................................... |
| **E-mail címe:** | ........................................................................................... |
| **Adóazonosítója:** | ........................................................................................... |
| **Bankszámlaszáma:** | ........................................................................................... |
| **Számlavezető bank neve:** | ........................................................................................... |

**2. A pályázó által az ingatlanon folytatni kívánt tevékenység ismertetése:**

1. **A pályázó által ajánlott bérleti díj összege:** ……………….……. ,-Ft + ÁFA/hó

Budapest, 2025…. .....................................

|  |  |
| --- | --- |
|  | ………………………………………………….. |
|  | aláírás |

**NYILATKOZAT**

**(magánszemély pályázó)**

Alulírott, ………….…………………………..

1. kijelentem, hogy a pályázatban foglalt adatok, információk valódiak, hitelesek és hatályosak,
2. földművesnek nem minősülő belföldi természetes személy vagy tagállami állampolgár vagyok
3. kijelentem, hogy Budaörs Város Önkormányzata felé fennálló köztartozásom nincs,
4. tudomásul veszem, hogy mint pályázó adataimat nyilvántartásba veszik, majd nyilvántartási számon kezelik; pályázatom teljes dokumentációját irattárban őrzik,
5. kijelentem, hogy az adatlapon feltüntetett személyes adatok pályázattal összefüggő nyilvántartásához és kezeléséhez hozzájárulok,
6. kijelentem, hogy a pályázati kiírásban foglalt feltételek teljesítésére vonatkozó kötelezettségeket vállalom,
7. kijelentem, hogy a pályázat benyújtási határidejéig a pályázati biztosítékot megfizettem, és az erről szóló bizonylatot bemutattam.

Budaörs, 2025... .....................................

|  |  |
| --- | --- |
|  | ………………………………………………….. |
|  | aláírás |